**Nógrád Turizmusért Egyesület**

3178 Varsány, Kossuth út 2.

Nyt.szám: 12-02-0000009

**MEGHÍVÓ**

**A Nógrád Turizmusért Egyesület**

(3178 Varsány, Kossuth út 2.)

**közgyűlését**

**2016. július 8-án (péntek) 15:00 órai kezdettel**

összehívom

**A közgyűlés helye:** Nógrád Turizmusért Egyesület székhelye

 3178 Varsány, Kossuth út 2.

**A közgyűlés napirendi pontjai:**

1. **A Nógrád Turizmusáért Egyesület taglétszámának megállapítása a beolvadás után a tagok nyilatkozata alapján.**
2. **A Nógrád Turizmusáért Egyesület Vagyonmérleg-tervezetének és vagyonleltár tervezetének elfogadása (nyitó)**
3. **A Jelölő és szavazatszámláló bizottság megválasztása, javaslat a Nógrád Turizmusáért Egyesület vezető tisztségviselőire a beolvadással létrejött Nógrád Turizmusáért Egyesület vezető tisztségviselőinek megválasztása.**
4. **A Nógrád Turizmusáért Egyesület, mint jogutód civilszervezet Alapszabályának elfogadása.**
5. **Az egyesülési szerződéselfogadása**
6. **Egyebek.**

A közgyűlés határozatképes, ha azon az egyesületi tagok több mint fele jelen van. Ha a közgyűlés határozatképtelen, azonos napirenddel 15 eltelte után 2016. július 23-án (szombat) 15 órai kezdettel újabb közgyűlést hívok össze 3178 Varsány, Kossuth út 2. szám alatti székhelyre, amely a megjelent tagok számára tekintet nélkül határozatképes.

Az egyesület alapszabályának módosításához a jelenlévő tagok háromnegyedes szótöbbséggel hozott határozata szükséges. Az egyesület céljának módosításához és az egyesület megszűnéséről szóló közgyűlési döntéshez a szavazati joggal rendelkező tagok háromnegyedes szótöbbséggel hozott határozata szükséges.

A közgyűlés a határozatokat nyílt szavazással hozza meg: a vezető tisztségviselők és felügyelőbizottság tagjai megválasztásáról és visszahívásáról titkos szavazással dönt.

Egyebekben a közgyűlés határozatait egyszerű szótöbbséggel hozza.

A közgyűlési meghívó kézbesítésétől vagy közzétételétől számított 8 napon belül a tagok és az egyesület szervei a közgyűlést összehívó Elnökségtől a napirend kiegészítését kérhetik a kiegészítés indoklásával és a tárgyaláshoz szükséges valamennyi információ megadásával. A napirend kiegészítésének tárgyában a közgyűlést összehívó Elnökség jogosult dönteni. Ha a napirend kiegészítése iránti kérelemről az Elnökség nem dönt, vagy azt elutasítja, a Közgyűlés a napirend elfogadásáról szóló határozat meghozatalát megelőzően külön dönt a napirend kiegészítésének tárgyában.

Varsány, 2016. június 24.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Kanyó Judit

 elnök